Se aşteaptă pronunţarea deciziei în procesul intentat României de către "Gabriel Resources", informează Rador Radio România.
Tribunalul de Arbitraj, din cadrul Centrului Internaţional pentru Reglementarea Diferendelor Relative la Investiţii al Băncii Mondiale, se va pronunţa vineri în procesul intentat României de către "Gabriel Resources" cu privire la investiţia de la Roşia Montană.
Ministrul finanţelor, Marcel Boloş, a declarat că despăgubirile pe care ţara noastră ar putea fi forţată să le plătească pot ajunge şi la 6,7 miliarde de euro. Premierul Marcel Ciolacu a afirmat că aşteaptă decizia instanţei internaţionale, iar în funcţie de prevederile acesteia vor fi decise căile de urmat.
El a declarat că ar organiza un referendum, pentru a vedea dacă românii ar fi de acord să reînceapă sau nu exploatarea aurului în zonă.